CELEX: 22019D1236
Language: et
Date: 2019-04-11 00:00:00
Title: EMP ühiskomitee otsus nr 106/2019, 11. aprill 2019, millega muudetakse EMP lepingu XIII lisa „Transport“ [2019/1236]

18.7.2019   
               
               
                  ET
               
               
                  Euroopa Liidu Teataja
               
               
                  L 192/62
               
            
         EMP ÜHISKOMITEE OTSUS nr 106/2019,
         11. aprill 2019,
         millega muudetakse EMP lepingu XIII lisa „Transport“ [2019/1236]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 25. märtsi 2019. aasta määrus (EL) 2019/502 põhilise lennuühenduse tagamise ühiseeskirjade kohta, võttes arvesse Suurbritannia ja Põhja Iiri Ühendkuningriigi väljaastumist liidust (1).
                  
               
                     (2)
                  
                  
                     Käesoleva otsusega inkorporeeritakse EMP lepingusse ELi ühepoolsed erakorralised meetmed, millega tagatakse siseturu hea toimimine juhul, kui Ühendkuningriik lahkub EList ilma sellekohase lepinguta. Kuna EMP leping ei ole mõeldud EMP riikide ja Ühendkuningriigi kui kolmanda riigi vaheliste suhete reguleerimiseks, nõustutakse inkorporeerimisega erandkorras ja tingimusel, et erakorralisi meetmeid kohaldatakse ainult väga lühikese ajavahemiku jooksul pärast Ühendkuningriigi väljaastumist. Inkorporeerimist ei saa kasutada pretsedendina tulevikus ja muudel juhtudel, mis on seotud ELi meetmetega kolmandate riikide suhtes.
                  
               
                     (3)
                  
                  
                     Seetõttu tuleks EMP lepingu XIII lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XIII lisa punkti 64c (nõukogu direktiiv 96/67/EÜ) järele lisatakse järgmine tekst:
            
               
                           „64d.
                        
                        
                           
                              32019 R 0502: Euroopa Parlamendi ja nõukogu 25. märtsi 2019. aasta määrus (EL) 2019/502 põhilise lennuühenduse tagamise ühiseeskirjade kohta, võttes arvesse Suurbritannia ja Põhja Iiri Ühendkuningriigi väljaastumist liidust (ELT L 85I, 27.3.2019, lk 49).
                           Käesolevas lepingus loetakse määruse sätteid järgmises kohanduses.
                           
                                       a)
                                    
                                    
                                       Artikli 4 lõiget 3 ei kohaldata EFTA riikide suhtes.
                                    
                                 
                                       b)
                                    
                                    
                                       Artiklisse 15 lisatakse järgmine lõige:
                                       
                                          „4.   EFTA riigid osalevad täies mahus lõike 1 kohaselt loodud komitees, kus neil on ELi liikmesriikidega samad õigused ja kohustused, välja arvatud hääleõigus.““
                                       
                                    
                                 
                     
         
         
            Artikkel 2
            Määruse (EL) 2019/502 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub kas 11. aprillil 2019 või järgmisel päeval pärast viimase teate esitamist vastavalt EMP lepingu (*1) artikli 103 lõikele 1, olenevalt sellest, kumb kuupäev on hilisem.
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 11. aprill 2019
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 85I, 27.3.2019, lk 49.
         
         
            (*1)  Põhiseadusest tulenevaid nõudeid ei ole nimetatud.